title: Komisijos įgyvendinimo reglamentas (ES) 2021/669 2021 m. balandžio 23 d. dėl leidimo naudoti techniškai gryną L-lizino monohidrochloridą ir L-lizino bazės tirpalą, gautus iš Corynebacterium casei KCCM 80190, Corynebacterium glutamicum KCCM 80216 arba Corynebacterium glutamicum KCTC 12307BP, kaip visų rūšių gyvūnų pašarų priedus (Tekstas svarbus EEE)

text:
2021 4 26

                  LT

                  Europos Sąjungos oficialusis leidinys

                  L 141/7

         KOMISIJOS ĮGYVENDINIMO REGLAMENTAS (ES) 2021/669
         2021 m. balandžio 23 d.
         dėl leidimo naudoti techniškai gryną L-lizino monohidrochloridą ir L-lizino bazės tirpalą, gautus iš Corynebacterium casei KCCM 80190, Corynebacterium glutamicum KCCM 80216 arba Corynebacterium glutamicum KCTC 12307BP, kaip visų rūšių gyvūnų pašarų priedus
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnio 1 dalį buvo pateikti prašymai leisti naudoti L-lizino bazės tirpalą ir techniškai gryną L-lizino monohidrochloridą kaip visų rūšių gyvūnų maistinius pašarų priedus, skirtus naudoti pašaruose ir geriamajame vandenyje. Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymai pateikti dėl leidimo naudoti L-lizino bazės tirpalą ir techniškai gryną L-lizino monohidrochloridą, gautus iš Corynebacterium casei KCCM 80190, Corynebacterium glutamicum KCCM 80216 arba Corynebacterium glutamicum KCTC 12307BP, kaip visų rūšių gyvūnų pašarų priedus, priskirtinus prie priedų kategorijos „maistiniai priedai“ ir funkcinės grupės „aminorūgštys, jų druskos ir analogai“;

                     (4)

                     Europos maisto saugos tarnyba (toliau – Tarnyba) 2020 m. rugsėjo 30 d. (2) ir 2020 m. lapkričio 18 d. (3) (4) nuomonėse padarė išvadą, kad siūlomomis naudojimo sąlygomis L-lizino bazės tirpalas ir techniškai grynas L-lizino monohidrochloridas, gauti iš Corynebacterium casei KCCM 80190, Corynebacterium glutamicum KCCM 80216 arba Corynebacterium glutamicum KCTC 12307BP, nedaro nepageidaujamo poveikio gyvūnų sveikatai, naudotojų sveikatai ar aplinkai. Tarnyba galėjo padaryti išvadą dėl L-lizino bazės tirpalo ir techniškai gryno L-lizino monohidrochlorido, gautų iš Corynebacterium glutamicum KCCM 80216 ir Corynebacterium glutamicum KCTC 12307BP, saugos naudotojams. Ji nurodė, kad techniškai grynas L-lizino monohidrochloridas ir L-lizino bazės tirpalas, gauti iš Corynebacterium casei KCCM 80190, laikomi pavojingais įkvėpus ir kad techniškai grynas L-lizino monohidrochloridas, gautas iš Corynebacterium casei KCCM 80190, yra silpnai akis dirginanti medžiaga. Todėl reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad L-lizino bazės tirpalas ir techniškai grynas L-lizino monohidrochloridas, gauti iš Corynebacterium casei KCCM 80190, Corynebacterium glutamicum KCCM 80216 arba Corynebacterium glutamicum KCTC 12307BP, yra veiksmingi pagrindinės aminorūgšties L-lizino šaltiniai visų rūšių gyvūnams. Kad papildomas L-lizinas būtų visapusiškai veiksmingas atrajotojams, jis turėtų būti apsaugotas nuo suirimo didžiajame skrandyje. Savo nuomonėse Tarnyba nurodė ankstesnį pareiškimą dėl to, kad, duodant aminorūgščių su geriamuoju vandeniu, gali atsirasti mitybos disbalansas ir kilti higienos problemų. Tačiau Tarnyba nepasiūlė didžiausio leidžiamo papildomai naudoti skirto L-lizino kiekio. Taigi priedo ir premiksų, kurių sudėtyje jo yra, etiketėje reikėtų pateikti perspėjimą, kad būtų atsižvelgiama į visų pagrindinių ir sąlyginai pagrindinių aminorūgščių šaltinius mityboje, ypač kai L-lizinas papildomai naudojamas kaip aminorūgštis geriamajame vandenyje;

                     (5)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitas, kurias pateikė Reglamentu (EB) Nr. 1831/2003 įsteigta etaloninė laboratorija;

                     (6)

                     L-lizino bazės tirpalo ir techniškai gryno L-lizino monohidrochlorido, gautų iš Corynebacterium casei KCCM 80190, Corynebacterium glutamicum KCCM 80216 arba Corynebacterium glutamicum KCTC 12307BP, vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti šį priedą;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytas medžiagas, priskiriamas prie kategorijos „maistiniai priedai“ ir funkcinės grupės „aminorūgštys, jų druskos ir analogai“, leidžiama naudoti kaip pašarų priedus gyvūnų mityboje tame priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. balandžio 23 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2020; 18(11):6285.

            (3)  EFSA Journal 2020;18(12): 6333.

            (4)  EFSA Journal 2020;18(12): 6334.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg priedo/kg visaverčio pašaro, kurio drėgnis yra 12 %

                           Maistinių priedų kategorija.

                           Funkcinė grupė: aminorūgštys, jų druskos ir analogai

                        3c320

                        –

                        L-lizino bazės tirpalas

                           Priedo sudėtis:

                        L-lizino vandeninis tirpalas, kuriame yra ne mažiau kaip 50 % L-lizino.

                        Visos rūšys

                        –

                        –

                        –

                                    1.

                                    Lizino kiekis nurodomas priedo etiketėje.

                                    2.

                                    L-lizino bazės tirpalas gali būti pateikiamas rinkai ir naudojamas kaip priedas preparato forma.

                                    3.

                                    Priedas gali būti naudojamas ir su geriamuoju vandeniu.

                                    4.

                                    Frazės, pateikiamos priedo ir premiksų etiketėse: „Papildomai naudojant L-liziną, ypač su geriamuoju vandeniu, reikėtų atsižvelgti į visų pagrindinių ir sąlyginai pagrindinių aminorūgščių šaltinius, kad būtų išvengta disbalanso.“

                                    5.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, patekimu į akis ar sąlyčiu su oda. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                        2031 m. gegužės 16 d.

                           Veikliosios medžiagos apibūdinimas:

                        L-lizinas, gaunamas fermentuojant su Corynebacterium casei KCCM 80190
                        Cheminė formulė: NH2-(CH2)4-CH(NH2)-COOH
                        CAS numeris: 56-87-1

                        Analizės metodai (1)

                        Lizino kiekybinis nustatymas pašarų priede ir premiksuose, kurių sudėtyje yra daugiau kaip 10 % lizino:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD), EN ISO 17180.

                              Lizino kiekybinis nustatymas premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo metodą (IEC-VIS); Komisijos reglamentas (EB) Nr. 152/2009 (III priedo F dalis).

                              Lizino kiekybinis nustatymas vandenyje:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD), arba

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS).

                        3c326

                        –

                        L-lizino bazės tirpalas

                           Priedo sudėtis:

                        L-lizino vandeninis tirpalas, kuriame yra ne mažiau kaip 50 % L-lizino.

                        Visos rūšys

                        –

                        –

                        –

                                    1.

                                    Lizino kiekis nurodomas priedo etiketėje.

                                    2.

                                    L-lizino bazės tirpalas gali būti pateikiamas rinkai ir naudojamas kaip priedas preparato forma.

                                    3.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su įkvėpimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones.

                        2031 m. gegužės 16 d.

                           Veikliosios medžiagos apibūdinimas:

                        L-lizinas, gaunamas fermentuojant su Corynebacterium glutamicum KCCM 80216 arba Corynebacterium glutamicum KCTC 12307BP
                        Cheminė formulė: NH2-(CH2)4-CH(NH2)-COOH
                        CAS numeris: 56-87-1

                           Analizės metodai
                            (1)

                        Lizino kiekybinis nustatymas pašarų priede ir premiksuose, kurių sudėtyje yra daugiau kaip 10 % lizino:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD), EN ISO 17180.

                              Lizino kiekybinis nustatymas premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo metodą (IEC-VIS); Komisijos reglamentas (EB) Nr. 152/2009 (III priedo F dalis).

                              Lizino kiekybinis nustatymas vandenyje:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD), arba

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS).

                        3c322

                        Techniškai grynas L-lizino monohidrochloridas

                           Priedo sudėtis:

                        L-lizino monohidrochlorido milteliai, kuriuose yra ne mažiau kaip 78 % L-lizino, o didžiausias drėgnis yra 1,5 %

                        Visos rūšys

                        –

                        –

                        –

                                    1.

                                    Lizino kiekis nurodomas priedo etiketėje.

                                    2.

                                    Techniškai grynas L-lizino monohidrochloridas gali būti pateikiamas rinkai ir naudojamas kaip priedas preparato forma.

                                    3.

                                    Priedas gali būti naudojamas ir su geriamuoju vandeniu.

                                    4.

                                    Frazės, pateikiamos priedo ir premiksų etiketėse: „Papildomai naudojant L-liziną, ypač su geriamuoju vandeniu, reikėtų atsižvelgti į visų pagrindinių ir sąlyginai pagrindinių aminorūgščių šaltinius, kad būtų išvengta disbalanso.“

                                    5.

                                    Atsižvelgiant į endotoksinų kiekį priede ir jo dulkingumą, užtikrinama, kad nebūtų viršijama didžiausia leidžiamoji ekspozicija – 1 600  TV endotoksinų/m3 oro (2).

                                    6.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, patekimu į akis ar sąlyčiu su oda. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                        2031 m. gegužės 16 d.

                           Veikliosios medžiagos apibūdinimas:

                        L-lizino monohidrochloridas, gaunamas fermentuojant su

                           Corynebacterium casei KCCM 80190
                        Cheminė formulė: NH2-(CH2)4-CH(NH2)-COOH
                        CAS numeris: 657-27-2

                           Analizės metodai
                            (1)

                        L-lizino monohidrochlorido identifikavimas pašarų priede:

                                    —

                                    Maisto cheminių medžiagų kodekso L-lizino monohidrochloridui skirtas skyrius.

                              Lizino kiekybinis nustatymas pašarų priede ir premiksuose, kurių sudėtyje yra daugiau kaip 10 % lizino:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD), EN ISO 17180.

                              Lizino kiekybinis nustatymas premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo metodą (IEC-VIS); Komisijos reglamentas (EB) Nr. 152/2009 (III priedo F dalis).

                              Lizino kiekybinis nustatymas vandenyje:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD), arba

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS).

                        3c327

                        Techniškai grynas L-lizino monohidrochloridas

                           Priedo sudėtis:

                        L-lizino monohidrochlorido milteliai, kuriuose yra ne mažiau kaip 78 % L-lizino, o didžiausias drėgnis yra 1,5 %

                        Visos rūšys

                        –

                        –

                        –

                                    1.

                                    Lizino kiekis nurodomas priedo etiketėje.

                                    2.

                                    Techniškai grynas L-lizino monohidrochloridas gali būti pateikiamas rinkai ir naudojamas kaip priedas preparato forma.

                                    3.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu ir patekimu į akis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones ir saugos akinius.

                        2031 m. gegužės 16 d.

                           Veikliosios medžiagos apibūdinimas:

                        L-lizino monohidrochloridas, gaunamas fermentuojant su

                           Corynebacterium glutamicum KCCM 80216 arba Corynebacterium glutamicum KCTC 12307BP
                        Cheminė formulė: NH2-(CH2)4-CH(NH2)-COOH
                        CAS numeris: 657-27-2

                           Analizės metodai
                            (1)

                        L-lizino monohidrochlorido identifikavimas pašarų priede:

                                    —

                                    Maisto cheminių medžiagų kodekso skyrius, skirtas L-lizinui.

                              Lizino kiekybinis nustatymas pašarų priede ir premiksuose, kurių sudėtyje yra daugiau kaip 10 % lizino:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD), EN ISO 17180.

                              Lizino kiekybinis nustatymas premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo metodą (IEC-VIS); Komisijos reglamentas (EB) Nr. 152/2009 (III priedo F dalis).

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.

               (2)  Ekspozicija apskaičiuota remiantis endotoksinų kiekiu priede ir priedo dulkingumu pagal EFSA taikytą metodą (EFSA Journal 2017;15(3):4705); analizės metodas: Europos farmakopėja 2.6.14. (bakteriniai endotoksinai).


title: Komisijos įgyvendinimo reglamentas (ES) 2021/1367 2021 m. rugpjūčio 6 d. dėl tam tikrų prekių klasifikavimo Kombinuotojoje nomenklatūroje

text:
2021 8 17

                  LT

                  Europos Sąjungos oficialusis leidinys

                  L 294/1

         KOMISIJOS ĮGYVENDINIMO REGLAMENTAS (ES) 2021/1367
         2021 m. rugpjūčio 6 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 6 d.

                  Komisijos vardu

               Gerassimos THOMAS

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas KN kodas

                        Motyvai

                        (1)

                        (2)

                        (3)

                        Keturratė transporto priemonė su 24 V 800 W nuolatinės srovės elektros varikliu, varoma dviem 12 V įkraunamosiomis 45 Ah talpos baterijomis. Ji yra maždaug 65 cm pločio, 125 cm ilgio ir 129 cm aukščio (matuojant ties sėdynės atlošu; 85 cm, kai sėdynės atlošas nulenktas žemyn). Jos bendras svoris yra maždaug 107 kg (108 kg su baterijomis). Didžiausioji apkrova yra maždaug 130 kg.
                        Šios transporto priemonės savybės:

                                    —

                                    horizontali platforma, jungianti priekinę ir užpakalinę dalis; platformos negalima niekaip reguliuoti (pvz., palenkti ar pakreipti), siekiant pritaikyti prie naudotojo poreikių,

                                    —

                                    dvi spyruokliuojančios ašys (varomoji – galinė ašis) ir 820 mm važiuoklės bazė,

                                    —

                                    gebėjimas įveikti 130 įkalnę / nuolydį,

                                    —

                                    210 cm apsisukimo spindulys,

                                    —

                                    dvi poros pripučiamųjų padangų (galinės padangos yra didesnės už priekines),

                                    —

                                    konfigūruojama, reguliuojamo aukščio sukamoji sėdynė su atramomis ir porankiais ir neslidus paviršius kojoms,

                                    —

                                    reguliuojama nulenkiama vairo kolonėlė su ovalo formos vairu,

                                    —

                                    priekiniai ir galiniai žibintai, posūkio žibintai ir galinio vaizdo veidrodžiai.

                              Vairo kolonėlėje taip pat įrengtas prietaisų skydelis su įjungimo jungikliu, greičio valdikliu, garso signalo mygtuku, variklio tuščiosios eigos mygtuku, posūkio žibintų jungikliu, šviesos žibinto jungikliu, baterijos įkrovimo indikatoriumi ir greičio reguliatoriumi.
                        Transporto priemonėje yra dvi rankinės svirtys, kuriomis valdomas įsibėgėjimas, stabdymas ir atbulinė eiga. Vairo mechanizmą galima pritaikyti valdymui viena ranka.
                        Transporto priemonėje sumontuota išmanioji regeneracinė elektromagnetinė stabdžių sistema.
                        Didžiausias atstumas, kurį su visiškai įkrautomis baterijomis gali nuvažiuoti transporto priemonė, yra iki 45 km, o didžiausias greitis – maždaug 15–16 km/h.
                        Prie jos galima pritvirtinti mažus apsaugos nuo virtimo ratukus užpakalinėje dalyje, pirkinių krepšį, lazdos laikiklį ir t. t.
                        Transporto priemonę galima pakrauti pervežimui. Ja galima važiuoti keliais, šaligatviais, pėsčiųjų takais, parkų takais, dviračių takais ir tam tikromis poilsinėmis trasomis arba pėsčiųjų zonose (pvz., prekybos rajonuose).
                        Žr. pav.  (*1)

                        8703 10 18

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8703 , 8703 10  ir 8703 10 18  atitinkančiais prekių aprašymais.
                        Gaminys nelaikytinas vežimėliu neįgaliesiems ir nepriskirtinas 8713  pozicijai, nes transporto priemonė nėra specialiai pritaikyta neįgaliesiems vežti – ji neturi specialios įrangos negaliai palengvinti.
                        Nors transporto priemonė suprojektuota taip, kad vairą galima būtų valdyti viena ranka ir joje sumontuota patogi sukamoji sėdynė su atramomis ir neslidus paviršius kojoms (ir pasirinktinai joje gali būti įrengti maži apsaugos nuo virtimo ratukai), šios objektyvios charakteristikos nėra speciali įranga, skirta negaliai palengvinti (taip pat žr. Kombinuotosios nomenklatūros paaiškinimų 8713 90 00  subpozicijos paaiškinimus, Suderintos sistemos paaiškinimų 8713  pozicijos paaiškinimus ir SS klasifikavimo nuomonę 8703.10/1).
                        Be to, 8713  pozicijai nepriskiriamos transporto priemonės su atskira reguliuojama vairo kolonėle ir transporto priemonės, kurių didžiausias greitis viršija 10 km per valandą (taip pat žr. KN paaiškinimų 8713 90 00  subpozicijos paaiškinimus).
                        Transporto priemonė naudojama asmenims vežti ir, atsižvelgiant į jos objektyvias charakteristikas ir savybes, kurios turi būti įvertintos atliekant muitinį įforminimą (žr. bylą C-286/15  (1)), pateikus ją muitinei nėra atpažįstama kaip vien tik neįgaliesiems skirta transporto priemonė (žr. bylą C-198/15  (2)). Į jokius paskesnius transporto priemonės pakeitimus po muitinio įforminimo, taip pat į jokį transporto priemonės vertinimą, kurį nacionalinė valdžios institucija gali atlikti kitais nei muitų teisės aktuose nustatytais tikslais, neatsižvelgiama.
                        Ši transporto priemonė yra specialios rūšies transporto priemonė, skirta žmonėms vežti.
                        Todėl ji laikytina varikline autotransporto priemone, daugiausia skirta žmonėms vežti, panašia į golfo automobiliukus, ir jai priskirtinas KN kodas 8703 10 18 .

               (*1)  (*) Paveikslas pateikiamas tik dėl informacijos.

               (1)  2016 m. gegužės 26 d. Teisingumo Teismo sprendimo Latvijas propāna gaze, C-286/15, ECLI:EU:C:2016:363, 33 punktas.

               (2)  2016 m. gegužės 26 d. Teisingumo Teismo sprendimas Invamed Group Ltd and Others / Commissioners for Her Majesty’s Revenue & Customs, C-198/15, ECLI:EU:C:2016:362.


title: Komisijos įgyvendinimo reglamentas (ES) 2021/1369 2021 m. rugpjūčio 6 d. dėl tam tikrų prekių klasifikavimo Kombinuotojoje nomenklatūroje

text:
2021 8 17

                  LT

                  Europos Sąjungos oficialusis leidinys

                  L 294/8

         KOMISIJOS ĮGYVENDINIMO REGLAMENTAS (ES) 2021/1369
         2021 m. rugpjūčio 6 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 6 d.

                  Komisijos vardu

               Gerassimos THOMAS

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas KN kodas

                        Motyvai

                        (1)

                        (2)

                        (3)

                        Juosta, pagaminta iš elastinio tekstilės audinio, kurio viena pusė padengta lipnia medžiaga iš sintetinio kaučiuko, kurios kvadratinio metro (m2) masė ne didesnė kaip 1 500  g, plotis – maždaug 5 cm.
                        Juosta pateikiama suvyniota ant tūtelės 7,5 cm skersmens ritinėliais, po 16 arba 24 kartoninėse dėžėse. Ant pakuotės nenurodyta, kad juostos skirtos naudoti medicininiais tikslais.
                        Pateikiama kaip juosta, skirta sąnariams apsaugoti sportuojant.
                        Žr. paveikslus  (*1).

                        5906 10 00

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 59 skirsnio 4 pastabos a punktu ir KN kodus 5906  ir 5906 10 00  atitinkančiais prekių aprašymais.
                        Dirbinys neįmirkytas ir nepadengtas farmacinėmis medžiagomis. Jis taip pat neturi jokių objektyvių požymių, rodančių, kad jis specialiai pritaikytas naudoti medicinos, chirurgijos, stomatologijos ar veterinarijos tikslais. Be to, ant pakuotės nenurodyta, kad jis skirtas naudoti medicinoje. Todėl dirbinys nepriskirtinas 3005  pozicijai (taip pat žr. Suderintos sistemos paaiškinimų 3005  pozicijos paaiškinimų trečią pastraipą). Taigi dirbinys klasifikuotinas pagal medžiagą, iš kurios jis pagamintas.
                        Todėl gaminys laikytinas lipniąja juosta, kurios plotis ne didesnis kaip 20 cm, ir jam priskirtinas KN kodas 5906 10 00 .

               (*1)  Paveikslai pateikiami tik dėl informacijos.


title: Komisijos įgyvendinimo reglamentas (ES) 2021/2307 2021 m. spalio 21 d. kuriuo nustatomos reikalaujamų dokumentų ir pranešimų apie importuoti į Sąjungą skirtus ekologiškus ir perėjimo prie ekologinės gamybos laikotarpio produktus taisyklės (Tekstas svarbus EEE)

text:
2021 12 27

                  LT

                  Europos Sąjungos oficialusis leidinys

                  L 461/30

         KOMISIJOS ĮGYVENDINIMO REGLAMENTAS (ES) 2021/2307
         2021 m. spalio 21 d.
         kuriuo nustatomos reikalaujamų dokumentų ir pranešimų apie importuoti į Sąjungą skirtus ekologiškus ir perėjimo prie ekologinės gamybos laikotarpio produktus taisyklės
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. gegužės 30 d. Europos Parlamento ir Tarybos reglamentą (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (1), ypač į jo 39 straipsnio 2 dalies b ir c punktus ir 43 straipsnio 7 dalį,
         kadangi:

                     (1)

                     pagal Reglamento (ES) 2018/848 45 straipsnio 1 dalį produktas gali būti importuojamas iš trečiosios valstybės, siekiant jį Sąjungoje tiekti rinkai kaip ekologišką arba kaip perėjimo prie ekologinės gamybos laikotarpio produktą. Todėl būtina tam tikriems Sąjungos veiklos vykdytojams nustatyti išsamias taisykles dėl siuntų įvežant jas į Sąjungą ir išleidus siuntą ar jos dalį į laisvą apyvartą Sąjungoje. Tie veiklos vykdytojai yra importuotojai, kurie siuntą pateikia išleisti į laisvą apyvartą Sąjungoje, arba jų vardu veikiantys veiklos vykdytojai, taip pat pirmieji gavėjai ir gavėjai, kurie gaus siuntą arba jos dalį;

                     (2)

                     siekiant sukurti siuntų oficialiosios kontrolės sistemą, kuria būtų užtikrinamas atsekamumas, importuotojas turėtų iš anksto kompetentingai institucijai ir savo kontrolės institucijai ar kontrolės įstaigai pranešti apie siuntos atvežimą, pateikdamas atitinkamą informaciją apie patikrinimo sertifikatą, numatytą Komisijos deleguotajame reglamente (ES) 2021/2306 (2);

                     (3)

                     be to, būtina nustatyti išsamias taisykles dėl patikrinimo sertifikato išrašo turinio ir dėl techninių priemonių, kurias taikant jis turi būti išduotas;

                     (4)

                     importuotojas, pirmasis gavėjas ir gavėjas kontrolės institucijų ar kontrolės įstaigų prašymu turėtų pateikti patikrinimo sertifikatą arba patikrinimo sertifikato išrašą. Būtina nustatyti papildomas pareigas, susijusias su informacija, kurią importuotojas, pirmasis gavėjas ir gavėjas turi pateikti atitinkamai ekologinės gamybos arba perėjimo prie ekologinės gamybos laikotarpio gamybos vieneto aprašyme, nurodytame Reglamento (ES) 2018/848 39 straipsnio 1 dalies d punkto i papunktyje;

                     (5)

                     siekiant užtikrinti, kad neatitikties atvejais būtų imamasi atitinkamų veiksmų, valstybės narės ir Komisija, naudodamosi Ekologinio ūkininkavimo informacine sistema, turėtų dalytis informacija apie bet kokį įtariamą ar nustatytą neatitikties atvejį, aptiktą valstybės narės kompetentingai institucijai tikrinant siuntą;

                     (6)

                     dėl popierinio patikrinimo sertifikato ir popierinio patikrinimo sertifikatų išrašo, tvirtinamo popieriuje pasirašant ranka pagal Deleguotąjį reglamentą (ES) 2021/2306, būtina nustatyti pereinamojo laikotarpio reikalavimus, taikomus pirmajam gavėjui ir gavėjui naudojant tokį sertifikatą ir jo išrašus, taip pat reikalavimą, kad toks sertifikatas ir jo išrašai kartu su prekėmis būtų pristatomi į pirmojo gavėjo ir gavėjo patalpas;

                     (7)

                     siekiant aiškumo ir teisinio tikrumo, šis reglamentas turėtų būti taikomas nuo Reglamento (ES) 2018/848 taikymo pradžios dienos;

                     (8)

                     šiame reglamente nustatytos priemonės atitinka Ekologinės gamybos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dalykas
            Šiame reglamente nustatomos taisyklės dėl:

                        a)

                        importuotojų, už siuntas atsakingų veiklos vykdytojų, pirmųjų gavėjų ir gavėjų deklaracijų ir pranešimų apie produktų importą iš trečiųjų valstybių, siekiant tuos produktus tiekti Sąjungos rinkai kaip ekologiškus arba perėjimo prie ekologinės gamybos laikotarpio produktus, ir

                        b)

                        valstybių narių kompetentingų institucijų pranešimų apie įtariamus arba nustatytus siuntų neatitikties atvejus.

            2 straipsnis
            Terminų apibrėžtys
            Šiame reglamente vartojamų terminų apibrėžtys:

                        1)

                        importuotojas – Sąjungoje įsisteigęs fizinis arba juridinis asmuo, kuriam taikoma Reglamente (ES) 2018/848 nurodyta kontrolės sistema ir kuris pats arba per atstovą pateikia siuntą išleisti į laisvą apyvartą Sąjungoje;

                        2)

                        už siuntą atsakingas veiklos vykdytojas – Deleguotojo reglamento (ES) 2021/2306 6 straipsnio 4 dalyje ir Komisijos deleguotajame reglamente (ES) 2019/2123 (3) suprantamas kaip importuotojas arba Sąjungoje įsisteigęs fizinis ar juridinis asmuo, kuris importuotojo vardu į pasienio kontrolės postą pristato siuntą;

                        3)

                        pirmasis gavėjas – Sąjungoje įsisteigęs fizinis arba juridinis asmuo, kuriam taikoma Reglamente (ES) 2018/848 nurodyta kontrolės sistema, kuriam importuotojas pristato siuntą po išleidimo į laisvą apyvartą ir kuris ją gauna toliau ruošti ir (arba) tiekti rinkai;

                        4)

                        gavėjas – Sąjungoje įsisteigęs fizinis arba juridinis asmuo, kuriam taikoma Reglamente (ES) 2018/848 nurodyta kontrolės sistema, kuriam importuotojas pristato padalijus siuntą gautą partiją po išleidimo į laisvą apyvartą ir kuris ją gauna toliau ruošti ir (arba) tiekti rinkai;

                        5)

                        siunta – produktų, kuriuos ketinama tiekti Sąjungos rinkai kaip ekologiškus arba perėjimo prie ekologinės gamybos laikotarpio produktus, siunta, apibrėžta Europos Parlamento ir Tarybos reglamento (ES) 2017/625 (4) 3 straipsnio 37 punkte; ekologiškų ir perėjimo prie ekologinės gamybos laikotarpio produktų, kuriems pagal Komisijos deleguotąjį reglamentą (ES) 2021/2305 (5) oficialioji kontrolė pasienio kontrolės postuose netaikoma, atveju tai tam tikras kiekis vienam ar keliems Kombinuotosios nomenklatūros kodams priskiriamų produktų, kuriems išduotas vienas patikrinimo sertifikatas ir kurie gabenami ta pačia transporto priemone ir importuojami iš tos pačios trečiosios valstybės.

            3 straipsnis
            Išankstinis pranešimas apie atvežimą

               1.   Importuotojas arba atitinkamais atvejais už siuntą atsakingas veiklos vykdytojas iš anksto praneša apie kiekvienos siuntos atvežimą į pasienio kontrolės postą arba išleidimo į laisvą apyvartą punktą, užpildydamas ir Komisijos įgyvendinimo reglamento (ES) 2019/1715 (6) 2 straipsnio 36 punkte nurodytoje Prekybos kontrolės ir ekspertizių sistemoje (TRACES) toliau nurodytiems subjektams pateikdamas atitinkamą patikrinimo sertifikato dalį pagal Deleguotojo reglamento (ES) 2021/2306 priede pateiktą pavyzdį ir pastabas:

                           a)

                           Deleguotojo reglamento (ES) 2021/2306 6 straipsnyje nurodytai kompetentingai institucijai;

                           b)

                           importuotojo kontrolės institucijai ar kontrolės įstaigai.

               2.   Kiekvienai siuntai, kuriai taikoma oficialioji kontrolė pasienio kontrolės postuose, be reikalavimų dėl išankstinio pranešimo pasienio kontrolės postų kompetentingoms institucijoms apie siuntų atvežimą pagal Reglamento (ES) 2017/625 56 straipsnio 3 dalies a punktą, papildomai taikoma 1 dalis.

               3.   Išankstiniai pranešimai pagal 1 dalį teikiami laikantis Komisijos įgyvendinimo reglamente (ES) 2019/1013 (7) nustatytų minimalaus termino reikalavimų.

            4 straipsnis
            Patikrinimo sertifikatas ir patikrinimo sertifikato išrašas

               1.   Importuotojas ir pirmasis gavėjas TRACES sistemoje patikrinimo sertifikatą užpildo taip:

                           a)

                           23 langelyje „Specialiosios muitinės procedūros“ importuotojas TRACES sistemoje įrašo visą informaciją, išskyrus informaciją apie atitinkamos kompetentingos institucijos atliktą tikrinimą;

                           b)

                           24 langelyje, skirtame pirmajam gavėjui, importuotojas TRACES sistemoje įrašo informaciją, jei trečiosios valstybės kontrolės institucija ar kontrolės įstaiga, prieš kompetentingai institucijai patikrinant siuntą ir patvirtinant patikrinimo sertifikatą, informacijos nepateikė, ir

                           c)

                           pirmasis gavėjas, gavęs siuntą po jos išleidimo į laisvą apyvartą, TRACES sistemoje užpildo pirmojo gavėjo deklaracijos 31 langelį.

               2.   Jei, remiantis pagal Deleguotojo reglamento (ES) 2021/2306 6 straipsnio 3 dalį priimtu sprendimu dėl siuntos, nurodoma, kad siunta turi būti išleista į laisvą apyvartą, importuotojas Europos Parlamento ir Tarybos reglamento (ES) Nr. 952/2013 (8) 158 straipsnio 1 dalyje nurodytoje išleidimo į laisvą apyvartą muitinės deklaracijoje pateikia patikrinimo sertifikato numerį.

               3.   Jei siunta muitinei prižiūrint ir prieš išleidžiant ją į laisvą apyvartą padalijama į skirtingas partijas pagal Deleguotojo reglamento (ES) 2021/2306 6 straipsnio 6 dalį, importuotojas užpildo ir per TRACES sistemą pateikia kiekvienos partijos patikrinimo sertifikato išrašą pagal šio reglamento priede pateiktą pavyzdį ir pastabas.
               Tas pats reikalavimas taikomas, jei patikrinus ir patvirtinus patikrinimo sertifikatą siunta padalijama į atskiras partijas pagal Deleguotojo reglamento (ES) 2021/2306 7 straipsnio 3 dalį.
               Jei sprendime dėl partijos, įrašytos patikrinimo sertifikato išraše pagal Deleguotojo reglamento (ES) 2021/2306 6 straipsnio 6 dalį ir 7 straipsnio 4 dalį, nurodoma, kad siunta turi būti išleista į laisvą apyvartą, Reglamento (ES) Nr. 952/2013 158 straipsnio 1 dalyje nurodytoje išleidimo į laisvą apyvartą muitinės deklaracijoje pateikiamas patikrinimo sertifikato išrašo numeris.
               Gavęs partiją gavėjas TRACES sistemoje užpildo patikrinimo sertifikato išrašo 13 langelį, patvirtindamas, ar priimant partiją pakuotė ar tara ir, atitinkamais atvejais, patikrinimo sertifikatas atitinka Reglamento (ES) 2018/848 III priedo 6 punktą.

               4.   Patikrinimo sertifikato išrašas parengiamas valstybės narės, kurioje partija turi būti išleista į laisvą apyvartą, valstybine kalba arba viena iš valstybinių kalbų. Valstybė narė gali sutikti, kad sertifikatų išrašas būtų parengtas kita oficialiąja Sąjungos kalba ir prireikus prie jo būtų pridėtas patvirtintas vertimas.

            5 straipsnis
            Apskaitos dokumentai
            Atitinkamos kompetentingos institucijos, kontrolės institucijos ar kontrolės įstaigos prašymu importuotojas, pirmasis gavėjas arba gavėjas pateikia patikrinimo sertifikatą arba, jei reikia, patikrinimo sertifikato išrašą, kuriame jie yra paminėti.

            6 straipsnis
            Gamybos vienetų ir veiklos aprašymas
            Jei importuotojas deklaruoja siuntą išleidimui į laisvą apyvartą, išsamus ekologinės gamybos arba perėjimo prie ekologinės gamybos laikotarpio gamybos vieneto ir veiklos aprašymas, nurodytas Reglamento (ES) 2018/848 39 straipsnio 1 dalies d punkto i papunktyje, apima:

                        a)

                        patalpas;

                        b)

                        veiklą, nurodant išleidimo į laisvą apyvartą Sąjungoje punktus;

                        c)

                        visus kitus įrenginius, kuriuos importuotojas ketina naudoti importuotiems produktams sandėliuoti, kol jie bus pristatyti pirmajam gavėjui, ir

                        d)

                        įsipareigojimą užtikrinti, kad visi įrenginiai, kurie bus naudojami importuotiems produktams sandėliuoti, būtų pateikti tikrinti kontrolės institucijai ar kontrolės įstaigai arba, jei šios saugyklos yra kitoje valstybėje narėje ar regione, toje valstybėje narėje ar regione pripažintai kontrolės institucijai ar kontrolės įstaigai.

                  Pirmojo gavėjo ir gavėjo atveju aprašyme turi būti nurodyti įrenginiai, naudojami siuntoms priimti ir sandėliuoti.

            7 straipsnis
            Pranešimas apie įtariamą arba nustatytą neatitikties atvejį
            Jei tikrinant, ar siunta atitinka reikalavimus pagal Deleguotojo reglamento (ES) 2021/2306 6 straipsnį, nustatoma įtariamos arba nustatytos neatitikties atvejų, atitinkama valstybė narė, naudodamasi Ekologinio ūkininkavimo informacine sistema (OFIS) ir Komisijos įgyvendinimo reglamento (ES) 2021/279 II priedo 4 skirsnyje nustatytu šablonu (9), nedelsdama apie tai praneša Komisijai ir kitoms valstybėms narėms. Komisija informuoja atitinkamos trečiosios valstybės kompetentingą instituciją arba, kai tinkama, kontrolės instituciją ar kontrolės įstaigą.

            8 straipsnis
            Pereinamojo laikotarpio nuostatos, taikomos popieriniams patikrinimo pažymėjimams ir jų išrašams

               1.   Popierinis patikrinimo sertifikatas, patvirtintas parašu ranka pagal Deleguotojo reglamento (ES) 2021/2306 11 straipsnio 2 dalį, ir popierinis patikrinimo sertifikato išrašas, patvirtintas parašu ranka pagal to reglamento 11 straipsnio 5 dalį, kartu su prekėmis pristatomi į pirmojo gavėjo ir gavėjo patalpas.

               2.   Gavęs 1 dalyje nurodytą popierinį patikrinimo sertifikatą, pirmasis gavėjas patikrina, ar tame sertifikate pateikta informacija atitinka TRACES sertifikate pateiktą informaciją.
               Jei patikrinimo sertifikato 13 langelyje nurodyta informacija apie pakuočių skaičių ir to sertifikato 16 ir 17 langeliuose pateikta informacija nėra įrašyta popieriniame patikrinimo sertifikate arba jei ta informacija skiriasi nuo TRACES sertifikate įrašytos informacijos, pirmasis gavėjas atsižvelgia į TRACES sertifikate pateiktą informaciją.

               3.   Po 2 dalyje nurodyto tikrinimo pirmasis gavėjas 31 langelyje ranka pasirašo popierinį patikrinimo sertifikatą ir jį išsiunčia 12 langelyje nurodytam importuotojui.

               4.   Importuotojas bent dvejus metus saugo 3 dalyje nurodytą popierinį patikrinimo sertifikatą, kad kontrolės institucija ar kontrolės įstaiga galėtų jį patikrinti.

               5.   Jei, kaip nurodyta 1 dalyje, pateikiamas popierinis patikrinimo sertifikato išrašas, priimdamas partiją gavėjas 13 langelyje ranka pasirašo šį popierinį išrašą.

               6.   Partijos gavėjas 5 dalyje nurodyto patikrinimo sertifikato popierinį išrašą saugo bent dvejus metus, kad kontrolės institucijos ir (arba) kontrolės įstaigos galėtų jį patikrinti.

               7.   Pirmasis gavėjas arba, atitinkamais atvejais, importuotojas gali padaryti 3 dalyje nurodyto popierinio patikrinimo sertifikato kopiją, kad pagal 5 straipsnį informuotų kontrolės institucijas ir kontrolės įstaigas. Ant visų tokių kopijų atspausdinama arba uždedamas spaudas „KOPIJA“.

               8.   Gavėjas arba, atitinkamais atvejais, importuotojas gali padaryti 5 dalyje nurodyto popierinio patikrinimo sertifikato išrašo kopiją, kad pagal 5 straipsnį informuotų kontrolės institucijas ir kontrolės įstaigas. Ant visų tokių kopijų atspausdinama arba uždedamas spaudas „KOPIJA“.

            9 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. sausio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 21 d.

                  Komisijos vardu

                  Pirmininkė

               Ursula VON DER LEYEN

            (1)  OL L 150, 2018 6 14, p. 1.

            (2)  2021 m. spalio 21 d. Komisijos deleguotasis reglamentas (ES) 2021/2306, kuriuo Europos Parlamento ir Tarybos reglamentas (ES) 2018/848 papildomas į Sąjungą importuoti skirtų ekologiškų ir perėjimo prie ekologinės gamybos laikotarpio produktų siuntų oficialiosios kontrolės ir patikrinimo sertifikato taisyklėmis (žr. šio Oficialiojo leidinio p. 13).

            (3)  2019 m. spalio 10 d. Komisijos deleguotasis reglamentas (ES) 2019/2123, kuriuo Europos Parlamento ir Tarybos reglamentas (ES) 2017/625 papildomas atvejų, kuriais tam tikrų prekių tapatumo ir fiziniai patikrinimai gali būti atliekami kontrolės punktuose, o dokumentų patikrinimai – toliau nuo pasienio kontrolės postų esančiose vietose, ir sąlygų, kuriomis jie gali būti atliekami, taisyklėmis (OL L 321, 2019 12 12, p. 64).

            (4)  2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (OL L 95, 2017 4 7, p. 1).

            (5)  2021 m. spalio 21 d. Komisijos deleguotasis reglamentas (ES) 2021/2305, kuriuo Europos Parlamento ir Tarybos reglamentas (ES) 2017/625 papildomas taisyklėmis dėl atvejų ir sąlygų, kuriais ekologiškiems ir perėjimo prie ekologinės gamybos laikotarpio produktams netaikoma oficialioji kontrolė pasienio kontrolės postuose, tokių produktų oficialiosios kontrolės vietų ir kuriuo iš dalies keičiami Komisijos deleguotieji reglamentai (ES) 2019/2123 ir (ES) 2019/2124 (žr. šio Oficialiojo leidinio p. 5).

            (6)  2019 m. rugsėjo 30 d. Komisijos įgyvendinimo reglamentas (ES) 2019/1715, kuriuo nustatomos oficialios kontrolės informacijos valdymo sistemos ir jos sudedamųjų dalių veikimo taisyklės (IMSOC reglamentas) (OL L 261, 2019 10 14, p. 37).

            (7)  2019 m. balandžio 16 d. Komisijos įgyvendinimo reglamentas (ES) 2019/1013 dėl išankstinio pranešimo apie į Sąjungą įvežamas tam tikrų kategorijų gyvūnų ir prekių siuntas (OL L 165, 2019 6 21, p. 8).

            (8)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

            (9)  2021 m. vasario 22 d. Komisijos įgyvendinimo reglamentas (ES) 2021/279, kuriuo nustatomos išsamios Europos Parlamento ir Tarybos reglamento (ES) 2018/848 įgyvendinimo taisyklės dėl kontrolės ir kitų priemonių, kuriomis užtikrinamas atsekamumas ir atitiktis ekologinės gamybos ir ekologiškų produktų ženklinimo reikalavimams (OL L 62, 2021 2 23, p. 6).

            PRIEDAS
            I DALIS

               IMPORTUOTI Į EUROPOS SĄJUNGĄ SKIRTŲ EKOLOGIŠKŲ IR PERĖJIMO PRIE EKOLOGINĖS GAMYBOS LAIKOTARPIO PRODUKTŲ PATIKRINIMO SERTIFIKATO IŠRAŠAS Nr. ..........

                                    1.

                                    Pagrindinį patikrinimo sertifikatą išdavusi kontrolės institucija ar kontrolės įstaiga

                                    2.

                                    Procedūros pagal Europos Parlamento ir Tarybos reglamentą (ES) 2018/848 (1):

                                                ☐

                                                Atitiktis (46 straipsnis)

                                                ☐

                                                Lygiavertė trečioji valstybė (48 straipsnis)

                                                ☐

                                                Lygiavertė kontrolės institucija arba kontrolės įstaiga (57 straipsnis) ar

                                                ☐

                                                Lygiavertiškumas pagal prekybos susitarimą (47 straipsnis)

                                    3.

                                    Patikrinimo sertifikato registracijos numeris

                                    4.

                                    Kontrolės institucija ar kontrolės įstaiga

                                    5.

                                    Importuotojas

                                    6.

                                    Kilmės šalis

                                    7.

                                    Eksportuojanti šalis

                                    8.

                                    Pasienio kontrolės postas/kontrolės punktas/išleidimo į laisvą apyvartą punktas

                                    9.

                                    Šalis gavėja

                                    10.

                                    Partijos, gautos padalijus siuntą, gavėjas

                                    11.

                                    Produktų aprašymas
                                    Ekologiški arba perėjimo prie ekologinės gamybos laikotarpio KN kodai Kategorija Pakuočių skaičius Partijos numeris Partijos grynasis svoris ir pirminės siuntos
                                    grynasis svoris

                                    12.

                                    Sertifikato išrašą tikrinančios ir tvirtinančios atitinkamos kompetentingos institucijos deklaracija.
                                    Išrašas atitinka pirmiau nurodytą partiją, kuri buvo gauta padalijus patikrinimo sertifikato originale (numeris pateikiamas 3 langelyje) nurodytą siuntą.

                                                ☐

                                                Išleistina kaip ekologiški produktai

                                                ☐

                                                Išleistina kaip perėjimo prie ekologinės gamybos laikotarpio produktai

                                                ☐

                                                Išleistina kaip neekologiški produktai

                                                ☐

                                                Partijos išleisti į laisvą apyvartą negalima

                                          Papildoma informacija:
                                    Institucija ir valstybė narė
                                    Data:
                                    Įgalioto asmens vardas, pavardė ir parašas/kvalifikuotas elektroninis spaudas

                                    13.

                                    Partijos gavėjo deklaracija
                                    Patvirtinama, kad priimant produktus, pakuotė ar tara ir, atitinkamais atvejais, patikrinimo sertifikatas:

                                                ☐

                                                atitinka Reglamento (ES) 2018/848 III priedo 6 punktą arba

                                                ☐

                                                neatitinka Reglamento (ES) 2018/848 III priedo 6 punkto.

                        Įgalioto asmens vardas, pavardė ir parašas

                        Data:

                  II DALIS

               PATIKRINIMO SERTIFIKATO IŠRAŠO PAVYZDŽIO PILDYMO PASTABOS

                        Išrašas Nr. …:

                        išrašo numeris atitinka partijos, gautos padalijus pirminę siuntą, numerį.

                        1 langelis

                        :

                        pagrindinį patikrinimo sertifikatą išdavusios trečiosios valstybės kontrolės institucijos ar kontrolės įstaigos pavadinimas, adresas ir kodas.

                        2 langelis

                        :

                        šiame langelyje nurodomos su šio išrašo išdavimu ir naudojimu susijusios Reglamento (ES) 2018/848 nuostatos. Pažymėti, kokia tvarka buvo importuota pagrindinė siunta (žr. pagrindinio patikrinimo sertifikato 2 langelį).

                        3 langelis

                        :

                        Elektroninės prekybos kontrolės ir ekspertizių sistemos (TRACES) pagrindiniam sertifikatui automatiškai priskirtas patikrinimo sertifikato numeris.

                        4 langelis

                        :

                        kontrolės institucijos ar kontrolės įstaigos, atsakingos už siuntą padalijančio veiklos vykdytojo kontrolę, pavadinimas, adresas ir kodas.

                        5, 6 ir 7 langeliai

                        :

                        žr. pagrindiniame patikrinimo sertifikate pateiktą atitinkamą informaciją.

                        8 langelis

                        :

                        unikalus raidinis skaitmeninis kodas, TRACES sistemoje suteiktas atitinkamai pasienio kontrolės postui arba kontrolės punktui, kuris nėra pasienio kontrolės postas, nurodytas Europos Parlamento ir Tarybos reglamento (ES) 2017/625 (2) 53 straipsnio 1 dalies a punkte, arba išleidimo į laisvą apyvartą Europos Sąjungoje punktui, įskaitant šalį, kurioje vykdoma oficialioji partijos tikrinimo kontrolė pagal Komisijos deleguotojo reglamento (ES) 2021/2306 (3) 6 straipsnio 1 ir 2 dalis ir kurioje sprendimas dėl siuntos nurodytas patikrinimo sertifikato 30 langelyje.

                        9 langelis

                        :

                        šalis gavėja – tai pirmojo gavėjo Europos Sąjungoje šalis.

                        10 langelis

                        :

                        partijos (gautos padalijus siuntą) gavėjas Europos Sąjungoje.

                        11 langelis

                        :

                        produktų aprašymas, kuriame nurodoma:

                                    —

                                    nuoroda, ar produktai yra ekologiški ar perėjimo prie ekologinės gamybos laikotarpio produktai,

                                    —

                                    atitinkamų produktų Kombinuotosios nomenklatūros (KN) kodas, nurodytas Tarybos reglamente (EEB) Nr. 2658/87 (4) (jei įmanoma, 8 skaitmenų kodo lygmeniu),

                                    —

                                    produkto kategorija pagal Komisijos įgyvendinimo reglamento (ES) 2021/1378 (5) II priedą;

                                    —

                                    pakuočių skaičius (dėžių, dėžučių, maišų, kibirų ir pan. skaičius),

                                    —

                                    tinkamais vienetais išreikštas grynasis svoris (neto masė kg, litrais ir pan.) ir pagrindinio patikrinimo sertifikato 13 langelyje nurodytas grynasis svoris.

                        12 langelis

                        :

                        šį langelį pildo kompetentinga institucija kiekvienai partijai, gautai atlikus Deleguotojo reglamento (ES) 2021/2306 6 straipsnio 6 dalyje ir 7 straipsnio 3 dalyje nurodytą padalijimo operaciją.
                        Kompetentinga institucija turi pasirinkti tinkamą variantą ir, jei reikia, pridėti bet kokią papildomą informaciją, kuri laikoma svarbia. Visų pirma, jei pasirenkama parinktis „Partijos išleisti į laisvą apyvartą negalima“, skiltyje „Papildoma informacija“ turi būti pateikta atitinkama informacija.
                        Produktų, kuriems taikoma oficialioji kontrolė pasienio kontrolės postuose, atveju šį langelį turi užpildyti pasienio kontrolės posto kompetentinga institucija.
                        Įgalioto asmens ranka pasirašyti reikalaujama tik tais atvejais, kai patikrinimo sertifikatų išrašai patvirtinami popieriuje iki 2022 m. birželio 30 d. pagal Deleguotojo reglamento (ES) 2021/2306 11 straipsnio 5 dalį.

                        13 langelis

                        :

                        gavęs siuntą gavėjas turi užpildyti šį langelį ir, atlikęs Reglamento (ES) 2018/848 III priedo 6 punkte numatytus patikrinimus, pasirinkti vieną variantą.
                        Patikrinimo sertifikatų išrašus, patvirtintus popieriuje iki 2022 m. birželio 30 d., pagal Deleguotojo reglamento (ES) 2021/2306 11 straipsnio 5 dalį gavėjas turi pasirašyti ranka.

               (1)  2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018 6 14, p. 1).

               (2)  2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (OL L 95, 2017 4 7, p. 1).

               (3)  2021 m. spalio 21 d. Komisijos deleguotasis reglamentas (ES) 2021/2306, kuriuo Europos Parlamento ir Tarybos reglamentas (ES) 2018/848 papildomas į Sąjungą importuoti skirtų ekologiškų ir perėjimo prie ekologinės gamybos laikotarpio produktų siuntų oficialiosios kontrolės ir patikrinimo sertifikato taisyklėmis (OL L 461, 2021 12 27, p. 13).

               (4)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

               (5)  2021 m. rugpjūčio 19 d. Komisijos įgyvendinimo reglamentas (ES) 2021/1378, kuriuo nustatomos tam tikros taisyklės dėl sertifikato, išduodamo trečiųjų valstybių veiklos vykdytojams, veiklos vykdytojų grupėms ir eksportuotojams, importuojantiems į Sąjungą ekologiškus ir perėjimo prie ekologinės gamybos laikotarpio produktus, ir kuriuo pagal Europos Parlamento ir Tarybos reglamentą (ES) 2018/848 sudaromas pripažintų kontrolės institucijų ir kontrolės įstaigų sąrašas (OL L 297, 2021 8 20, p. 24).